b'\n_START_ARTICLE_\nNova zaveza\n_START_SECTION_\nZaveza med Bogom in ljudmi\n_START_PARAGRAPH_\nJudovska vera je govorila o stari zavezi, ki jo je Bog sklenil s svojim ljudstvom preko izraelskih o\xc4\x8dakov in prerokov (2 MZ 19). V knjigi preroka Jeremija pa lahko \xc5\xbee beremo napoved nove zaveze:_NEWLINE_Glej, pridejo dnevi, govori Gospod, ko bom z Izraelovo hi\xc5\xa1o in Judovo hi\xc5\xa1o sklenil novo zavezo. Ne zaveze, kakr\xc5\xa1no sem sklenil z njihovimi o\xc4\x8deti tistega dne, ko sem jih prijel za roko, da bi jih izpeljal iz egiptovske de\xc5\xbeele; to zavezo z menoj so prelomili, \xc4\x8deprav sem bil njihov gospodar, govori Gospod. To je namre\xc4\x8d zaveza, ki jo bom sklenil z Izraelovo hi\xc5\xa1o po tistih dneh, govori Gospod: Svojo postavo bom dal v njihovo notranjost in v njih srce jo bom zapisal. Jaz bom njihov Bog in oni bodo moje ljudstvo. Ne bodo ve\xc4\x8d u\xc4\x8dili vsak svojega rojaka, vsak svojega brata in rekli:\xc2\xa0\xc2\xbbSpoznajte Gospod!\xc2\xab, ker me bodo poznali vsi, od najmanj\xc5\xa1ega do najve\xc4\x8djega med njimi, govori Gospod. Kajti njihovo krivdo bom odpustil in njihovega greha se ne bom ve\xc4\x8d spominjal. (Jer 31,31-34)_NEWLINE_Jezusovi u\xc4\x8denci so v Jezusovem javnem delovanju videli uresni\xc4\x8ditev te prerokbe, saj je ravno Jezus u\xc4\x8dil o odpu\xc5\xa1\xc4\x8danju grehov in krivde. Za trenutek ustanovitve nove zaveze pa se po navadi \xc5\xa1teje zadnjo ve\xc4\x8derjo.'